ඊයේ (11* පස්වරුවේ තිලංග සුමතිපාල පළමුවරට මෙම කමිටුව හමුවේ පෙනී සිටියා.ක්‍රීඩා අමාත්‍යාංශ ලේකම්වරයාගේ ප්‍රධානත්වයෙන් යුත් මෙම ත්‍රිපුද්ගල කමිටුව පැය දෙකකට අධික කාලයක් තිලංග සුමතිපාලගෙන් අදාළ චෝදනා සම්බන්ධයෙන් ප්‍රශ්න කර තිබෙනවා.බදුරලිය ක්‍රීඩා සමාජය, සෙබස්තියනයිට්ස් ක්‍රීඩා සමාජය සහ කෑගල්ල ක්‍රීඩා සමාජය තිලංග සුමතිපාලට චෝදනා ගොනු කරමින් පෙන්වා දුන්නේ ඔහු රට පුරා විහිදුණු රේස් බයි රේස් සූදු ව්‍යාපාරයක් පවත්වාගෙන යාම, මාධ්‍ය ආයතනයක හිමිකාරීත්වය දැරීම සහ ක්‍රීඩා භාණ්ඩ නියෝජිත ආයතනයක් පවත්වාගෙන යාම නිසා මෙවර ක්‍රිකට් නිළවරණයට ඉදිරිපත් විය නොහැකි බවයි.මේ අතර තිලංග සුමතිපාලගේ අපේක්ෂකත්වය සම්බන්ධයෙන් ශ්‍රී ලංකා ක්‍රිකට් ආයතනයේ සභාපති උපාලි ධර්මදාස ඊයේ (11) නිවේදනයක් නිකුත් කළා.